Η διδασκαλία του μαθήματος των Αρχαίων Ελληνικών στη Δευτεροβάθμια Εκπαίδευση μέσα από τα εκπαιδευτικά περιοδικά της περιόδου 1993 - 2008:
Creators: name: Μπούμπουλης, Κωνσταντίνος Αθανασίου
Publisher: name: Aristotle University of Thessaloniki
Year: 2011
Subjects: Διδασκαλία Αρχαίων Ελληνικών
Δευτεροβάθμια Εκπαίδευση
Εκπαιδευτικά Περιοδικά
Ancient Greek Teaching
Secondary Education
Educational Journals

description: Η μεταπτυχιακή εργασία εξετάζει το μάθημα των Αρχαίων Ελληνικών στην ελληνική δευτεροβάθμια εκπαίδευση. Συγκεκριμένα η εργασία προσεγγίζει το μάθημα των Αρχαίων Ελληνικών από την παιδαγωγική/διδακτική σκοπιά (διδακτικό αντικείμενο) κι όχι από τη σκοπιά του γνωστικού αντικειμένου. Η εργασία εστιάζεται στον προβληματισμό που αναπτύχθηκε γύρω από το μάθημα των Αρχαίων Ελληνικών στα εκπαιδευτικά περιοδικά της περιόδου 1993-2008. Βασικός σκοπός της έρευνας είναι να παρουσιάσει τους κύριους άξονες γύρω από τους οποίους περιστράφηκε ο εκπαιδευτικός προβληματισμός σχετικά με τη διδασκαλία των Αρχαίων Ελληνικών στη Μέση Εκπαίδευση τη χρονική περίοδο από το 1993, χρονιά κατά την οποία επαναφέρεται η διδασκαλία των Αρχαίων Ελληνικών από το πρωτότυπο στο Γυμνάσιο, ως και το 2008. Κύριος στόχος της έρευνας των άρθρων των εκπαιδευτικών περιοδικών είναι να διαπιστώσει ποια θέματα σχετικά με το μάθημα των Αρχαίων Ελληνικών στη δευτεροβάθμια εκπαίδευση έχουν προβληματίσει και κινήσει το ενδιαφέρον των εκπαιδευτικών με την πάροδο του χρόνου. Επιμέρους στόχοι της έρευνας είναι: α) Να παρακολουθήσει την εξέλιξη του προβληματισμού αυτού σε συνάρτηση με την περιρρέουσα εκπαιδευτική ατμόσφαιρα, την οποία ρυθμίζουν οι κοινωνικοπολιτικές αλλαγές και εξελίξεις που συντελούνται σε κάθε εποχή, β) Να προσδιορίσει θέματα τα οποία απουσιάζουν ή σπανίζουν στο πλαίσιο του προβληματισμού που αναπτύσσεται γύρω από το μάθημα των Αρχαίων Ελληνικών, γ) Να αναζητήσει και να αναδείξει τα θέματα/ζητήματα τα οποία παρουσιάζουν μεγαλύτερη συχνότητα συγκριτικά με τα υπόλοιπα θέματα που εντοπίζονται στο ερευνώμενο υλικό. Το πρώτο μέρος της εργασίας, το θεωρητικό, περιλαμβάνει μια σύντομη ιστορική αναδρομή του μαθήματος από τις αρχές του 20ου αιώνα έως και το 2008. Στη συνέχεια παρουσιάζονται τα Προγράμματα Σπουδών των Αρχαίων Ελληνικών του Γυμνασίου και του Λυκείου, που ίσχυαν κατά την ερευνώμενη περίοδο (σκοποί και στόχοι, περιεχόμενα διδασκαλίας, μέθοδος διδασκαλίας, αξιολόγηση). Ακολουθεί μια συνοπτική εξέταση των σχολικών εγχειριδίων (συγγραφείς, έτος κυκλοφορίας, διάταξη της ύλης, εικονογράφηση κλπ.) του μαθήματος, που χρησιμοποιήθηκαν την περίοδο που μας ενδιαφέρει. Το δεύτερο μέρος της εργασίας, το ερευνητικό, περιλαμβάνει το βασικό σκοπό και τους στόχους της έρευνας, τα ερευνητικά ερωτήματα, το ερευνώμενο υλικό, την ερευνητική μέθοδο που εφαρμόστηκε για τη διερεύνηση των ερευνητικών ερωτημάτων (ποιοτική ανάλυση περιεχομένου) και τη μελέτη του υπό έρευνα υλικού, τις κατηγορίες ταξινόμησης και την ανάλυση και ερμηνεία των δεδομένων που πρόεκυψαν από τη διεξαγωγή της έρευνας της εκπαιδευτικής αρθογραφίας της παραπάνω περιόδου. Τέλος, η εργασία κλείνει με τα συμπεράσματα της έρευνας.
description: The thesis investigates the course of Ancient Greek in Greek Secondary Education. Specifically, the thesis approaches the course of Ancient Greek from the pedagogic/teaching viewpoint (teaching object) and not from the viewpoint of cognitive object. The thesis focuses on the discussion that was developed around the course of Ancient Greek in the educational journals of the period 1993-2008. The main aim of the research is to present the main axes around which the educational reflection is revolved, with regard to the teaching of Ancient Greek in Secondary Education during the period 1993, year in which the teaching of Ancient Greek from the prototype is restored in the Junior High school, to 2008. The research of the articles of the educational journals has as main target to determine which subjects referring to the course of Ancient Greek in Secondary Education have puzzled and aroused teachers’ interest in progress of time. The individual targets of the research are: a) to follow up the progress of this reflection in connection with the prevailing educational atmosphere, which regulate the sociopolitical changes and developments occurring in each season, b) to determine subjects that are absent or rare in the discussion developed around the course of Ancient Greek, c) to seek and highlight the subjects/questions that are more frequent compared with the other subjects identified in the material under examination. The first part of the thesis, the theoretical, includes a brief historical flashback of the course from the early 20th century to 2008. Moreover, the Curricula of Ancient Greek of Junior and Senior High school are presented, that existed during the researched period (purposes and objectives, teaching contents, teaching method, evaluation). A brief investigation of textbooks (authors, year of publication, structure of the textbooks’ content, illustration, etc.) follows, that were used during the period of our interest. The second part of the thesis, the research, includes the main purpose and the objectives of the research, the research questions, the material under examination and the research methodology, that was applied for investigating the research questions (qualitative content analysis) and studying the research material. The classification categories and data analysis follow, as well as data interpretation that resulted from the conduct of research of the educational articles of that period. Finally, the thesis closes with the conclusions of the research.